ຜູ້ນຳມາເລເຊຍ ຮຽກຮ້ອງໃຫ້ ກຸ່ມປະເທດອາຊຽນ ແກ້ໄຂການຂັດແຍ້ງກັນ ຢ່າງສັນຕິ
ທ່ານ Najib Razak ກ່າວຮຽກຮ້ອງ ຢູ່ກອງປະຊຸມສຸດຍອດ ອາຊຽນ ໃຫ້ບັນດາປະເທດສະມາຊິກ ແກ້ໄຂບັນຫາຂັດແຍ້ງ ກ່ຽວກັບທະເລຈີນໃຕ້ ຢ່າງສັນຕິ.
ບັນດາຜູ້ນຳຈາກ 10 ປະເທດສະມາຊິກຂອງສະມາຄົມບັນດາ ປະຊາຊາດ ໃນເຂດເອເຊຍອາຄະເນ ຫລືອາຊຽນ ພົບປະກັນ ທີ່ມາເລເຊຍ ໃນອາທິດແລ້ວນີ້ເພື່ອສະເໜີການຊັ່ງຊາຕີລາຄາ ໄປໃນທາງບວກ ກ່ຽວກັບແຜນລິເລີ້ມ ປະຊາຄົມ ເສດຖະກິດ ອາຊຽນ ໃນປີໜ້ານີ້ ແຕ່ວ່າດັ່ງທີ່ Ron Corben ນັກຂ່າວ ວີໂອເອ ຈາກບາງກອກວ່າ ມີຮ່ອງຮອຍຂອງບັນຫາທ້າທາຍ ທີ່ເລິກແລບຫລາຍຢ່າງ ຍັງ ຂວາງໜ້າຢູ່ ພ້ອມດ້ວຍຄວາມເປັນຫ່ວງເພີ້ມຂຶ້ນກ່ຽວກັບການແບ່ງແຍກກັນຢ່າງໜັກ ໃນ ເລື້ອງການອ້າງກຳມະສິດເອົາເຂດນໍ້າແດນດິນຂອງຈີນ ຢູ່ໃນ ທະເລຈີນໃຕ້ ຊຶ່ງກິ່ງສະຫວັນ ຈະນຳເອົາມາສະເໜີທ່ານ ກອງປະຊຸມສຸດຍອດຕາມປົກກະຕິ ຂອງສະມາຄົມບັນດາປະຊາຊາດ ໃນເຂດເອເຊຍ ອາຄະເນ ຫລືອາຊຽນ ແມ່ນໄດ້ເນັ້ນໜັກໃສ່ ບາດກ້າວຕ່າງໆເພື່ອການຊຸກຍູ້ການຮ່ວມມື ແລະການຄ້າ ລະຫວ່າງບັນດາ 10 ປະເທດສະມາຊິກ ໃນສະມາຄົມຂົງເຂດດັ່ງກ່າວ ແຕ່ວ່າ ໃນບໍ່ເທົ່າໃດປີທີ່ຜ່ານມານີ້ ຄວາມແຕກແຍກຂອງເຂົາເຈົ້າ ເປັນຫົວຂໍ້ຄອບງຳຢູ່ ໃນກອງປະຊຸມທີ່ວ່ານີ້ ໂດຍສະເພາະແລ້ວ ການຂະຫຍາຍການອ້າງກຳມະສິດເອົາດິນ ແດນຂອງຈີນຢູ່ໃນເຂດຍຸດທະສາດ ແລະອຸດົມສົມບຸນໄປດ້ວຍນໍ້າມັນ ໃນທະເລຈີນໃຕ້ ທີ່ໄດ້ນຳພາໄປສູ່່ການແຕກແຍກຢ່າງແຮງ ໃນລະຫວ່າງສະມາຊິກຂອງ ASEAN ຮູບຖ່າຍທາງດາວທຽມເມື່ອບໍ່ດົນມານີ້ ສະແດງໃຫ້ເຫັນວ່າ ເກາະຫີນໃຕ້ນ້ຳໄດ້ ມີການ ຂຸດລອກ ແລະການກໍ່ສ້າງກຳລັງດຳເນີນຢູ່ ໃນເຂດໝູ່ເກາະ Spratly ທີ່ ມີການຂັດແຍ້ງ ພວກນັກວິເຄາະກ່າວວ່າ ຈີນພວມສ້າງຄ້າຍທະຫານ ແລະສະ ໜາມບິນຂອງຕົນ ຂຶ້ນທີ່ ໝູ່ເກາະດັ່ງກ່າວ ໃນໄລຍະຫລາຍປີທີ່ຜ່ານມານີ້ ບັນດາປະເທດສະມາຊິກ ASEAN ອັນມີ ຟິລິບປິນ ຫວຽດນາມ ມາເລເຊຍ ແລະບຣູນາຍ ກໍພາກັນອ້າງເອົາກຳມະສິດຢູ່ໃນທະ ເລຈີນໃຕ້ ຄືກັນ ພ້ອມດ້ວຍໄຕ້ຫວັນ ຜູ້ນຳມາເລເຊຍ ທ່ານ Najib Razak ໄດ້ກ່າວຕໍ່ບັນດານັກຂ່າວທ້ອງຖິ່ນວ່າ ບັນດາຜູ້ນຳ ASEAN ໄດ້ມີຄວາມຫວັງທີ່ຈະຊັກຊວນໃຫ້ປັກກິ່ງເຂົ້າໃຈວ່າມັນ ເປັນຜົນປະໂຫຍດ ຂອງປັກກິ່ງເອງ ທີ່ຈະຫລີກລ່ຽງການປະເຊີນໜ້າກັບ ASEAN ແລະການສ້າງຄວາມບໍ່ ທຸ່ນທ່ຽງໃດໆກໍຕາມຢູ່ໃນຂົງເຂດ ມັນຈະບໍ່ເປັນ ຜົນປະໂຫຍດຫຍັງເລີຍແກ່ຈີນ ແຕ່ວ່າ ທ່າທີຂອງ ASEAN ໄດ້ກໍ່ໃຫ້ເກີດມີຕອບໂຕ້ຢ່າງແຮງຈາກຈີນ ໂຄສົກກະຊວງຕ່າງປະເທດຈີນ ທ່ານ Hong Lei ກ່າວວ່າ ຈີນ “ໄດ້ສະແດງຄວາມຈິງຈັງ ແລະເປັນຫ່ວງ ທີ່ສຸດກ່ຽວກັບ ການໃຫ້ຄວາມເຫັນຂອງ ກອງປະຊຸມສຸດຍອດ ASEAN ທີ່ກ່າວເຖິງ ທະເລຈີນໃຕ້ ທ່ານ Hong Lei ກ່າວວ່າ ທ່າທີຂອງຈີນ ກ່ຽວກັບທະເລຈີນໃຕ້ ແມ່ນ ນັບແຕ່ປີ 2002 ເປັນຕົ້ນມາ ສະມາຄົມ ASEAN ແລະຈີນໄດ້ຊອກຫາຊ່ອງ ທາງທີ່ຈະ ເປີດການເຈລະຈາ ກ່ຽວກັບກົດຂອງການປະຕິບັດ ເພື່ອຄໍ້າປະກັນສະພາບເສດຖະກິດ ຂອງຂົງເຂດ ແລະຜົນປະໂຫຍດໃນເລື້ອງເຂດນ້ຳແດນດິນ ຢູ່ໃນທະເລທີ່ມີການໂຕ້ຖຽງ ກັນນັ້ນ ໄດ້ຮັບການຄຸ້ມກັນ ການເຈລະຈາໄດ້ເລີ້ມຂຶ້ນໃນປີ 2012 ແຕ່ວ່າ ບໍ່ໄດ້ບັນລຸ ຄວາມຄືບໜ້າຫຍັງຫລາຍ ທ່ານສົມພົບ ທານະຣັງສັນ ນັກເສດຖະສາດຢູ່ທີ່ປະເທດໄທ ກ່າວວ່າ ຈີນມີທ່າທາງວ່າ ຈະກົດດັນຕໍ່ໄປ ກ່ຽວກັບນະໂຍບາຍທາງທະເລຂອງຕົນ ເຖິງແມ່ນວ່າ ໄດ້ມີການສະແດງ ຄວາມເປັນຫ່ວງ ຂອງບັນດາຜູ້ນຳ ASEAN ໂດຍທີ່ຈີນ ໄດ້ ໃຊ້ນະໂຍບາຍເສດຖະກິດ ແລະຄວາມໝັ້ນຄົງເປັນທັງການລົງໂທດ ແລະການ ໃຫ້ລາງວັນແກ່ແຕ່ລະປະເທດ ທ່ານສົມພົບກ່າວວ່າ ທ່ານສົມພົບ ມານາຣັງສັນ ກ່າວວ່າ ທ່າທີຂອງຈີນອາດຈະນຳໄປສູ່ການຂັດແຍ້ງເພີ້ມຂື້ນ |ອີກ ກ່ຽວກັບການໂຕ້ຖຽງເລຶ້ອງນານນໍ້າ ທ່ານສົມພົບ ກ່າວ ເພາະວ່າບັນດາສະມາຊິກ ປະເທດພາກັນແບ່ງແຍກກັນວ່າ ເຂົາເຈົ້າສະໜັບສະໜູນປັກກິ່ງ ໃນການອ້າງເອົາຫລືບໍ່ ທີ່ໄດ້ນຳໄປສູ່ການແຍກອອກຈາກັນລະຫວ່າງ ASEAN ກ່ຽວກັບການຮັບຮອງເອົາທ່າ ທີ ທີ່ເຫັນດີດ້ວຍກັນກ່ຽວກັບຈີນ ເຖິງແມ່ນວ່າ ການອີງອາໄສເສດຖະກິດຕໍ່ຈີນເພີ້ມຂື້ນ ປະເທດເຈົ້າພາບມາເລເຊຍ ໄດ້ໃຫ້ການສັ່ງຊາຄວາມຕື່ນເຕັ້ນກ່ຽວກັບອັນທີ່ຈະເປັນຂົງ ເຂດເສດຖະກິດທີ່ຮຸງເຮືອງ ທໍານາຍການເຕີບໂຕຢູ່ໃກ້ເກືອບຫ້າເປີເຊັ່ນໃນປີ 2015 ທີ່ ເປັນທອຍອັນແຂງແຮງໂດຍການລົງທຶນໂດຍກົງຂອງຕ່າງປະເທດ , ເຖິງແມ່ນວ່າມີການທຳນາຍທີ່ສວຍງາມກ່ຽວກັບການເຕີບໂຕດ້ານເສດຖະກິດ ແລະຄວາມ ຄາດໝາຍເສດຖະກິດອັນແໜ້ນແຟ້ນຮວມກັນໃນຫລາຍປີຂ້າງໜ້າຈະມາເຖິງນີ້ ມັນມີຮອງ ຮອຍວ່າ ປີກຫຍ່ອຍບັນຫາການເມືອງ ກຳລັງວາງທາທີ່ຈະທ້າທາຍຕໍ່ບັນດາກຸ່ມປະເທດ ພ້ອມທັງການດຳເນີນໂຕ້ແຍ້ງກັນຢູ່ຊາຍແດນ ແລະການຂັດແຍ້ງກ່ຽວ ກັບການສ້າງເຄື່ອນ ໄຟຟ້າໃຫຍ່ຢູ່ຕາມແມ່ນຳ້ຂອງ ມັນມີຮອງຮອຍວ່າ ASEAN ກຳລັງດິ້ນລົນຖະແຫລງເຖິງ ເຫດການທ້າທາຍຕ່າງໆເຫລົ່ານັ້ນ ທີ່ບໍ່ພົວພັນກັບຈີນ ທີ່ເປັນຜູ້ມີອຳນາດຢູ່ໃນຂົງເຂດ ສາດສະດາຈານການເມືອງ ທີ່ ມະຫາວິທະຍາໄລ ຈຸລາລົງກອນ ທ່ານທີຕິນັນ ພົງສຸດທີຣັກ ຜູ້ສັງເກດການຄົນນຶ່ງ ຢູ່ກອງປະຊຸມໃນ ມາເລເຊຍ ກ່າວວ່າ ASEAN ປາກົດດວ່າກຳລັງ ປະເຊີນໜ້າກັບ ຄວາມໄວ້ວາງໃຈ ທ່ານທີຕິນັນ ພົງສຸດທີຣັກ ກ່າວວ່າ : ທ່ານທິຕິນັນ ກ່າວວ່າ ທ່າມກາງຄວາມຢ້ານກົວກ່ຽວກັບການສູນເສຍແຮງພັກດັນ ຈະເພີ້ມ ການກົດດັນຕໍ່ປະເທດລາວ ໃນປີ 2016 ເວລາເປັນປະທານ ASEAN ຊຶ່ງປັດຈຸບັນນີ້ ຈີນເປັນຜູ້ນຳການລົງທຶນຕ່າງປເທດ ບັນດານັກວິເຄາະ ກ່າວວ່າ ການຄັດແຍ້ງກັນໃດໆ ກ່ຽວກັບ ທະເລຈີນໃຕ້ ອາດເປັນຜົນກະທົບຢ່າງໃຫຍ່ຫລວງ ຕໍ່ເສັ້ນທາງເດີນເຮືອ ແລະ ທຳລາຍຄວາມຄາດໝາຍເສດຖະກິດອັນແຈ່ມໃສຂອງຂົງເຂດ